หุ้นไทยปิดบวกตามข่าวดียุโรป
หุ้นไทยปิดตลาดบวก10.51จุดรับข่าวอียุโรปหลังอียู-ไอเอ็มเอฟร่วมตั้งกองทุน7แสนล้านยูโรแก้วิกฤตการเงิน&nbsp;
10 พ.ค. 2553

หุ้นไทยปิดตลาดบวก10.51จุดรับข่าวอียุโรปหลังอียู-ไอเอ็มเอฟร่วมตั้งกองทุน7แสนล้านยูโรแก้วิกฤตการเงิน 
ดัชนีตลาดหุ้นไทยดีดตัวขึ้นตามข่าวดีจากสหภาพยุโรปและกองทุนการเงินระหว่างประเทศ(ไอเอ็มเอฟ)ร่วมจัดตั้งกองทุนแก้วิกฤตทางการเงินมูลค่ากว่า 7 แสนล้านยูโร ทำให้ตลาดหุ้นทั่วภูมิภาคเอเชียรวมถึงไทยบวกค่อนข้างมาก โดยตลาดหุ้นไทยปิด779.06 จุดปรับตัวเพิ่มขึ้น10.51จุดหรือ1.37% โดยปรับขึ้นไปสูงสุด781.24จุด และต่ำสุด 769.17จุด ด้วยมูลค่าการซื้อขาย 26,659.35 ล้านบาท
นักวิเคราะห์จากสถาบันวิจัยนครหลวงไทยให้ความเห็นว่า มีแนวต้านที่จะทดสอบที่ 780 จุด และถัดไปที่ 800 จุด แนะนำหุ้นบริษัทเจริญโภคภัณฑ์อาหาร( CPF)ราคาที่เหมาะสม 17.9-18.50บาท บริษัทปตท.อะโรเมติกส์และการกลั่น( PTTAR)ราคาที่เหมาะสม 28.5-30บาทและธนาคารไทยพาณิชย์(SCB) 85-88 บาท
ด้านบล.เอเชีย พลัส แนะนำให้เก็บหุ้น ที่เกี่ยวการบริโภคในประเทศ บริษัทแอดวานซ์อินโฟเซอร์วิส( ADVANC)บริษัทไทคอน อินดัสเตรียล แอนด์คอนเน็คชั่นส์(TICON)บริษัทโกลว์พลังงาน(GLOW)บริษัทโทเทิ่ลแอ็คเซสคอมมูนิเคชันส์( DATC)บริษัททุนธนชาต(TCAP)บริษัทโทรีเซ็นไทยเอเยนต์ซีส์(TTA) และเก็งราคาน้ำมันดีดขึ้นด้วยบริษัทปตท.สำรวจและผลิตปิโตรเลียม(PTTEP)